สศค.ห่วงหนี้ครัวเรือนพุ่ง
น้ำท่วมลากเศรษฐกิจทรุด 1.8 แสนล้านบาท สศค.ห่วงหนี้ครัวเรีอนสูงขึ้น
30 ต.ค. 2565

น้ำท่วมลากเศรษฐกิจทรุด 1.8 แสนล้านบาท สศค.ห่วงหนี้ครัวเรีอนสูงขึ้น
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) กล่าวว่า น้ำท่วมส่งผลกระทบการขยายตัวทางเศรษฐกิจลดลง 1.8 แสนล้านบาท หรือ 1.4% ทำให้การขยายตัวที่คาดว่าจะขยายได้ 4.1% ต่อปี เหลือ 2.7% ต่อปี โดยอัตราเงินเฟ้ออยู่ที่ 4% ต่อปี เพิ่มขึ้นจากราคาสินค้าที่เพิ่มขึ้น เนื่องจากการผลิตลดลงจากปัญหาน้ำท่วม




สำหรับการขยายตัวของเศรษฐกิจปีหน้า ยังประมาณการไม่ได้ เพราะต้องรอประเมินความเสียน้ำท่วมที่แท้จริงอีกครั้ง ซึ่งคาดว่าจะขยายได้ดีกว่าปีนี้ เพราะฐานการขยายตัวต่ำ นอกจากนี้ในปีหน้าจะมีมาตรการฟื้นฟูออกมามาก ทำให้การบริโภคและการลงทุนขยายตัวมาก
อย่างไรก็ตาม สิ่งที่ สศค. เป็นห่วงหนี้ภาคครัวเรือนจะสูงขึ้นจากปัญหาน้ำท่วม ทำให้ต้องกู้เงินมาซ่อมแซมบ้านและอาชีพมากขึ้น ซึ่งในส่วนของภาครัฐบาลก็มีนโยบายหยุดชำระหนี้ และให้เครดิตบุโรผ่อนผันการเป็นหนี้เสียจากการชำระหนี้ไม่ตรงตามเวลา
ทั้งนี้เมื่อสัปดาห์ที่ผ่านมา ธนาคารแห่งประเทศไทย (ธปท.) ได้คาดการณ์เศรษฐกิจปีนี้ขยายตัวได้ 2.6% ต่อปี และปีหน้าขยายตัวได้ 4.1% ต่อปี รวมทั้งได้ประเมินผลกระทบน้ำท่วมล่าสุดเมื่อสัปดาห์ที่ผ่านมา จะทำให้มีแรงงานตกงาน 1 แสนคน เนื่องจากมีนิคมอุตสาหกรรมถูกน้ำท่วมหลายแห่ง และคาดว่าต้องใช้เวลาอีกหลายเดือนถึงจะซ่อมแซมและกลับมาดำเนินการได้ตามปกติ
อย่างไรเบื้องต้นรัฐบาลจะมีมาตรการจ้างแรงงานที่ถูกเลิกจ้าง มาทำงานในศูนย์อพยพต่างๆ จะช่วยให้แรงงานส่วนหนึ่งยังมีรายได้เลี้ยงชีพต่อไปได้